**Αθήνα:** 28.03.2019

**Αρ. Πρωτ.:** 583

**ΔΕΛΤΙΟ ΤΥΠΟΥ**

**ΑΔΕΔΥ - Ε.Σ.Α.μεΑ.: Ημερίδα με θέμα «Εργαζόμενοι με αναπηρία/χρόνια πάθηση και εργαζόμενοι γονείς/κηδεμόνες παιδιών με αναπηρία/χρόνια πάθηση στον Δημόσιο Τομέα»**

Το «Κοινωνικό Πολύκεντρο» της ΑΔΕΔΥ και το «Παρατηρητήριο Θεμάτων Αναπηρίας» της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.), στο πλαίσιο της μεταξύ τους συνεργασίας, σας προσκαλούν στην ημερίδα που συνδιοργανώνουν με θέμα: «Εργαζόμενοι με αναπηρία/χρόνια πάθηση και εργαζόμενοι γονείς/κηδεμόνες παιδιών με αναπηρία/χρόνια πάθηση στον Δημόσιο Τομέα».

Η ημερίδα θα πραγματοποιηθεί την 1η Απριλίου 2019 και ώρα 10 π.μ. στο ξενοδοχείο ΤΙΤΑΝΙΑ (Πανεπιστημίου 52 - Αίθουσα “Νίκη” - ημιώροφος).

Σκοπός της ημερίδας είναι η παροχή ενημέρωσης για τα δικαιώματα των εργαζόμενων με αναπηρία/χρόνια πάθηση και των εργαζόμενων γονέων/κηδεμόνων παιδιών με αναπηρία/χρόνια πάθηση στον Δημόσιο Τομέα, και η ανάπτυξη γόνιμου διαλόγου, που θα οδηγήσει στη διατύπωση προτάσεων.

Κατά τη διάρκεια της ημερίδας θα παρουσιαστούν τα εμπόδια και οι δυσκολίες που αντιμετωπίζουν τόσο οι εργαζόμενοι με αναπηρία/χρόνια πάθηση όσο και οι εργαζόμενοι γονείς/κηδεμόνες παιδιών με αναπηρία/χρόνια πάθηση, οι απαιτήσεις προσβασιμότητας και εύλογων προσαρμογών ανά κατηγορία αναπηρίας και οι ευνοϊκές ρυθμίσεις που έχουν θεσπιστεί προς όφελος των ως άνω εργαζομένων.

**Παρακαλούμε για την κάλυψη.**

Φορείς: Για να δηλώσουν συμμετοχή οι φορείς, παρακαλούμε όπως αποστείλουν συμπληρωμένη τη συνημμένη φόρμα στην ηλεκτρονική διεύθυνση sgeorgopoulou@esaea.gr το αργότερο έως την 29η Μαρτίου 2019 και ώρα 12 μ.μ.. Η φόρμα δήλωσης συμμετοχής είναι ατομική.

Από κάθε φορέα μπορούν να συμμετάσχουν μέχρι τρεις εκπρόσωποι. Επισυνάπτονται:

* Αφίσα
* Πρόγραμμα Ημερίδας
* Φόρμα Δήλωσης Συμμετοχής

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |